Leger med mange pasienter skriver ut mer medisin
Hun har tatt doktorgrad på temaet eldre og medisinering. Kanns påstand er at fastleger skriver ut mer medisiner per pasient jo lengre pasientlister de har. Risikoen for å få mye og unødvendige medisiner øker hvis fastlegen har mange pasienter, forklarer hun. - En mulig forklaring på dette kan være at forskriving benyttes for å korte ned konsultasjonstiden, men også organisering av og betaling av fastlegene, sier hun til Aftenposten. I all hovedsak er fastleger selvstendig næringsdrivende. De får betalt per pasient de har på listen, og per konsultasjon. Kann mener det derfor lønner seg økonomisk for legene å ha lange lister, korte konsultasjoner, samt beholde pasientene som er registrert på listen, eller trekke til seg nye. Kanns konklusjon møter motbør fra leder i Allmennlegeforeningen, Trond Egil Hansen. - Kann har funnet at leger med lange lister og leger med åpne lister forskriver noe mer medikamenter enn leger med korte lister og leger med lukkede lister. Hun spekulerer så over mulige årsaker til dette. Hun blander sammen mulighet til å ta imot flere pasienter og ønsket om flere pasienter, sier han.
Fastleger som ønsker flere pasienter på listen sin, er mer liberale med å skrive ut medisiner, ifølge en doktorgrad ført i pennen av Inger Cathrine Kann.